ถ้าพูดถึงก๋วยจั้บญวนเครื่องเยอะ ต้องยกให้ "ก๋วยจั้บเจ้เหวิน" เพราะใส่เครื่องไม่ยั้ง ทั้งหมูเด้ง หมูยอ เลือดหมู หอมเจียว จนแทบจะมองไม่เห็นเส้นเลยทีเดียว ส่วนความอร่อยไม่ต้องพูดถึง เพราะน้ำซุปที่ผ่านการเคี่ยวเป็นอย่างดี ทำให้รสชาติน้ำซุปหวาน หอม โดยไม่ต้องปรุงเพิ่ม เส้นเหนียวนุ่ม น่ารับประทาน

ตอนเช้าเจ้เหวินจะขายที่ตลาดน้อย เริ่มขายตั้งแต่ 6.00 น.ช่วงสายๆก็ขายหมดแล้ว ตอนเย็นจะมาขายที่โต้รุ่งชยางกูร ตั้งแต่ 16.00 น.เป็นต้นไป 

แม้เจ้เหวินจะยืนขายคนเดียวก็ไม่ต้องห่วงเรื่องรอนาน เพราะเจ้ทำเร็วมากกก ทันกิน ทันใจกันเลยทีเดียว

ราคา ธรรมดา ชามละ 30.- พิเศษ 35.- มีหมูเด้ง ตีนไก่ กระดูกหมู ไข่ต้ม ไข่ลวก ถ้าเลือกผสม(2อย่าง) ชามละ 35.- จ้าาา